**הגוף של ג'ניפר** (באנגלית: **Jennifer's Body**) הוא סרט אימה אמריקאי משנת 2009, אשר בוים על ידי קרין קוסמה ונכתב על ידי דיאבלו קודי.

עלילה
-----

אניטה "נידי" לסניקי וג'ניפר צ'ק היו החברות הכי טובות מהילדות, למרות שיש להן מעט מאוד מן המשותף. לילה אחד, ג'ניפר לוקחת את נידי לבר כדי לצפות בהופעה של להקת אינדי רוק בשם "לואו שולדר". שרפה חשודה פורצת בבר, הורגת כמה צופים, וג'ניפר נלקחת על ידי הלהקה למרות ניסיונותיה של נידי לעצור אותם. הם לוקחים אותה ליער ומציעים אותה כקורבן בתולה לשטן תמורת תהילה ועושר. עם זאת, ג'ניפר היא לא בתולה, וכאשר הסולן ניקולאי רוצח אותה, רוח שטנית משתלטת על גופה. מאוחר יותר באותו ערב, ג'ניפר, מכוסה בדם, מופיעה במטבח של נידי ואוכלת עוף מהמקרר אך היא אינה יכולה לעכל את האוכל, והיא מקיאה שובל של נוזל שחור. ג'ניפר לאחר מכן ממהרת לעזוב בעוד נידי קוראת לה.

למחרת בבוקר בבית הספר, ג'ניפר מופיעה בסדר אך מושכת את החששות של נידי. בעוד שהעיירה הקטנה הרוסה על ידי שמונה מקרי מוות שנגרמו על ידי השרפה, מפתה ג'ניפר את ג'ונאס קוזל, הקפטן של נבחרת הכדורגל, ולאחר מכן תוקפת אותו ביער, שם הגופה שלו נמצאת מאוחר יותר.

כעבור חודש, ג'ניפר מתחילה להיראות חיוורת ונענית להזמנה מהנער הגותי של בית הספר, קולין גריי, רק כדי להרוג אותו באכזריות באותו לילה. בעוד נידי והחבר שלה, צ'יפ, מקיימים יחסי מין, נידי מרגישה שמשהו איום ונורא קרה. היא עוזבת בבהלה וכמעט דורסת את ג'ניפר, אשר מכוסה בדם. היא ממהרת הביתה ומוצאת את ג'ניפר בחדר השינה שלה. היא יוזמת אינטימיות פיזית איתה ואז מסבירה לה מה קרה אחרי השרפה.

למחרת בבית הספר, בעוד שהעיירה המומה ממותו של קולין, נידי הולכת לספריית בית הספר במחלקת "תורת הנסתר" ומשערת כי ג'ניפר היא סוקובוס; היא חלשה כאשר היא רעבה, וחייבת לאכול בשר כדי לשמור על חייה והמראה. נידי מספרת לצ'יפ על הגילויים שלה ומזהירה אותו לא ללכת לנשף האביב. הוא לא מאמין לה והיא לאחר מכן נפרדת ממנו כדי להגן עליו.

צ'יפ הולך לנשף, בתקווה להיפגש עם נידי, אבל הוא נעצר על ידי ג'ניפר, אשר מפתה אותו ולוקחת אותו לבית בריכה נטוש. נידיי מגיעה ומוצאת את ג'ניפר אוכלת את צ'יפ. נידי מנסה להטביע את ג'ניפר ולאחר מכן עוזרת לצ'יפ לצאת מתוך הבריכה. ג'ניפר מרחפת באוויר, ותוקפת את נידי אבל נדקרת מאוחר יותר על ידי צ'יפ. ג'ניפר נמלטת בזמן שנידי צופה בחבר שלה מת.

נידי הולכת לבית של ג'ניפר, נכנסת דרך החלון ותוקפת את ג'ניפר עם סכין, מסמנת X על בטנה ולאחר מכן דוקרת אותה בלב, היא הורגת אותה. אמא של ג'ניפר מגיעה ומוצאת את נידי על גבי גופתה של בתה. זמן קצר לאחר מכן, נידי נכנסת לבית חולים לחולי נפש. משום שהיא ננשכה על ידי ג'ניפר, היא משיגה כמה מהיכולות העל טבעיות של ג'ניפר. מתוך רצון לנקום, היא נמלטת מבית החולים לחולי נפש ולוקחת טרמפ לבית המלון של הלהקה; שם היא מוצאת הלהקה ומתנקמת בהם בעזרת הסכין שבה דקרו את ג'ניפר.

פסקול
-----

הפסקול כולל, בין היתר, את שירם של להקת הפאנק רוק פאניק! אט דה דיסקו הנקרא "New Perspective". בין השירים הידועים נמצאים גם השירים "Teenagers" של היילי ויליאמס, סולנית להקת הפאנק פאראמור, השיר "Toxic valentine" של All Time Low הידועה בסגנון האימו רוק, והשיר "Violet" של להקת הרוק האלטרנטיבי הול.

### רשימת רצועות


| מס' | שם | מבצעים | משך |
| --- | --- | --- | --- |
| 1. | Kiss with a Fist | פלורנס אנד דה מאשין | 2:04 |
| 2. | New Perspective | פאניק! אט דה דיסקו | 3:47 |
| 3. | Teenagers | היילי ויליאמס | 2:05 |
| 4. | New in Town | Little Boots | 3:16 |
| 5. | Finishing School | Dashboard Confessional | 3:25 |
| 6. | Through the Trees | Low Shoulder | 5:04 |
| 7. | Time | Cute Is What We Aim For | 3:57 |
| 8. | I Can See Clearly Now | Screeching Weasel | 2:17 |
| 9. | Chew Me Up and Spit Me Out | Cobra Starship | 3:57 |
| 10. | Toxic Valentine | All Time Low | 2:52 |
| 11. | I'm Not Gonna Teach Your Boyfriend How to Dance with You | Black Kids | 3:37 |
| 12. | Death | White Lies | 5:00 |
| 13. | Celestial Crown | The Sword | 2:00 |
| 14. | Little Lover's So Polite | Silversun Pickups | 4:59 |
| 15. | Ready for the Floor | Lissy Trullie, הוט צ'יפ | 4:00 |


| רצועות בונוס בגרסת הדלוקס |
| --- |
| מס' | שם | מבצעים | משך |
| 16. | Violet | הול | 3:25 |
| 17. | In the Flesh | Low Shoulder | 2:41 |
| 18. | Running After Chip | Theodore Shapiro | 2:29 |
| 19. | New Perspective (וידאו קליפ)  | פאניק! אט דה דיסקו | 3:47 |

צוות שחקנים
-----------

* מייגן פוקס - ג'ניפר צ'ק
* אמנדה סייפריד - אניטה "נידי" לסניקי
* ג'וני סימונס - צ'יפ
* ג'יי קיי סימונס - מר ורובלווסקי
* איימי סדאריס - גברת לסינקי
* אדם ברודי - ניקולאי
* קייל גאלנר - קולין גריי
* כריס פראט - השוטר רומן דודה
* סינתיה סטיבנסון - גברת דוב

קישורים חיצוניים
----------------

ויקישיתוף מדיה וקבצים בנושא **הגוף של ג'ניפר** בוויקישיתוף
* אתר האינטרנט הרשמי של "הגוף של ג'ניפר" (הקישור אינו פעיל, 22 במרץ 2016)

* "הגוף של ג'ניפר", במסד הנתונים הקולנועיים IMDb (באנגלית)

* "הגוף של ג'ניפר", באתר נטפליקס

* "הגוף של ג'ניפר", באתר AllMovie (באנגלית)

* "הגוף של ג'ניפר", באתר Rotten Tomatoes (באנגלית)

* "הגוף של ג'ניפר", באתר Box Office Mojo (באנגלית)

* "הגוף של ג'ניפר", באתר Metacritic (באנגלית)

* "הגוף של ג'ניפר", באתר אידיבי

* "הגוף של ג'ניפר", באתר דיסני+ סרטים (באנגלית)

* "הגוף של ג'ניפר", במסד הנתונים הקולנועיים KinoPoisk (ברוסית)
* מידע על האלבום הגוף של ג'ניפר באתר MusicBrainz

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 8b771dfe-5050-4dc2-8f9c-cf41d3645110

 |